Diari Oficial de la Generalitat Valenciana


Sumari del DOGV 5909, del 09-12-2008 (2008/14508)

ORDE de 19 de novembre de 2008, de la Conselleria d'Educació, per la qual es modifica l'autorització al centre docent britànic a Espanya Newton College, d'Elx.
---------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14204


Data del document
:   19-11-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Elx
    * educació preescolar
    * centre d'ensenyament
    * ensenyament primari
    * ensenyament privat

ORDE de 19 de novembre de 2008, de la Conselleria d'Educació, per la qual es modifica l'autorització al centre docent britànic a Espanya Newton College, d'Elx. [2008/14295]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya Newton College, amb número de codi 18253784, situat al camí Vell Elx-Alacant, km 3, d'Elx (Alacant), per la qual sol·licita l'autorització per a impartir ensenyances des del curs Pre-Nursery (1-2 anys d'edat) al curs Year 7 (11-12 anys d'edat).  
Per Orde de la Conselleria de Cultura, Educació i Esport de 7 de setembre de 1998 (DOGV de 10.21.1998), es va autoritzar al centre, amb caràcter definitiu, des del curs Nursery (3 anys d'edat) fins al curs Year 7 (12 anys d'edat), amb capacitat total per a 500 escolars, i amb caràcter temporal, fins al 31 de desembre de 1999, des de Year 8 (13 anys d'edat) fins a Year 9 (14 anys d'edat), amb capacitat màxima per a 60 places escolars, per a alumnat espanyol i estranger.  
La titularitat del centre ha presentat noves certificacions de data 25 de febrer de 2008, expedides per la representació diplomàtica britànica acreditada a Espanya, British Council, en què se certifica que, d'acord amb l'informe de la seua inspecció educativa, este centre reunix els requisits de l'article 14 del Reial Decret 806/1993, de 28 de maig de 1993, per a una autorització plena des del curs de Pre-Nursery fins al curs Year 6, i autorització temporal per al curs Year 7, del currículum nacional d'Anglaterra i País de Gal·les.  
Vistos la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i la resta de legislació aplicable.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització al centre següent, en els termes i condicions que a continuació s'especifiquen:  
Denominació genèrica del centre: Centre privat estranger  
Denominació específica del centre: Newton College  
Codi: 38250455  
Domicili: Camí Vell Elx-Alacant, km 3  
Localitat: Elx (03243)  
Província: Alacant  
Titular: Newton College, Societat Limitada  
El centre queda configurat de la manera següent:  
Ensenyances autoritzades:   
Currículum nacional d'Anglaterra i País de Gal·les.  
Autorització plena des del curs de Pre-Nursery (1-2 anys d'edat) fins al curs de Year 6 (10-11 anys d'edat), amb una capacitat per a 650 escolars.   
Autorització temporal per al curs Year 7 (11-12 anys d'edat), amb una capacitat per a 56 escolars. Esta autorització temporal té validesa fins al 7 de febrer de 2010.  
Alumnat autoritzat: espanyol i estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en Diari Oficial de la Comunitat Valenciana.  
De conformitat amb els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació.  
València, 19 de novembre de 2008  
El conseller d'Educació,  
Alejandro Font de Mora Turón